Държавен вестник, бр. 28, 2004 г., стр. 21

Б Р О Й  28
Д Ъ Р Ж А В Е Н   В Е С Т Н И К
С Т Р .  21
по-дълъг от три години, включително относно
цените и при възможност—предвидените ко-
личества.
(2) Възложителите могат да сключват рам-
ково споразумение за възлагане на обществени
поръчки въз основа на всяка проведена проце-
дура, с изключение на процедура по договаряне
без обявление.
(3) Когато рамковото споразумение не е
сключено по реда на този закон, възложители-
те не могат да го използват за възлагане на
обществени поръчки чрез процедура на догова-
ряне без обявление.
(4) Рамково споразумение не може да бъде
сключвано или прилагано, ако препятства, ог-
раничава или нарушава конкуренцията.
Чл. 108. За определяне на реда за възлага-
не на обществена поръчка по чл. 14 стойност-
та на рамковото споразумение се изчислява
на база максималната стойност на всички об-
ществени поръчки, които възложителят пред-
вижда да възложи за срока на действие на спо-
разумението.
Г л а в а  д е с е т а
СПЕЦИАЛНИ ПРАВИЛА
Чл. 109. Най-малко веднъж годишно възло-
жителите по чл. 7, ал. 1, т. 5 изпращат за обна-
родване в “Държавен вестник” и до агенцията
за вписване в Регистъра на обществените по-
ръчки предварително обявление или предвари-
телно обявление-покана за планираните за след-
ващите 12 месеца:
1. доставки по категории стоки на обща стой-
ност за съответната категория най-малко
450 000 лв.;
2. услуги по чл. 5, ал. 1, т. 1 по категории
услуги на обща стойност за съответната катего-
рия най-малко 450 000 лв.;
3. поръчки за строителство с описание на
съществените им характеристики.
Чл. 110. (1) Предварителното обявление
трябва да отговаря на чл. 24.
(2) Когато възложителите публикуват пред-
варително обявление за големи проекти, които
са били включени в предишни обявления, те
могат да не повтарят тази информация, като
посочат обявлението, което я съдържа.
Чл. 111. Възложителите могат да обявяват
възлагането на обществена поръчка чрез огра-
ничена процедура или процедура на договаряне
с обявление чрез:
1. обявление за обществена поръчка по чл. 25,
ал. 2;
2. предварително обявление-покана, обна-
родвано по реда на чл. 109;
3. обявление за системата за предварителен
подбор по чл. 105, ал. 5.
Чл. 112. (1) В случаите на чл. 111, т. 2 пред-
варителното обявление-покана служи за пока-
на за заявяване на интерес за участие в проце-
дурата от потенциалните кандидати.
(2) В тези случаи предварителното обявле-
ние-покана съдържа освен информацията по
чл. 24, ал. 1 и:
1. вид на процедурата;
2. указание, че няма да се обнародва обявле-
ние по чл. 25, ал. 2;
3. адрес и срок за заявяване на интерес за
участие в процедурата.
(3) Предварителното обявление-покана тряб-
ва да съдържа и следната информация, ако е
налична към датата на изпращането му:
1. възможност за сключване на рамкови
споразумения;
2. възможност за възлагане на допълнител-
на поръчка;
3. начална или крайна дата за изпълнение на
поръчката;
4. срок на договора;
5. изисквания за икономическото и финансо-
вото състояние на кандидата, както и за техни-
ческите му възможности и/или квалификация;
6. условия и размер на гаранцията за участие
и на гаранцията за изпълнение на договора;
7. място и срок за получаване, цена и начин
на плащане на документацията за участие в
процедурата;
8. друга информация, определена в образе-
ца, одобрен от министъра на икономиката.
Чл. 113. Предварителното обявление-пока-
на за ограничена процедура или за процедура
на договаряне с обявление трябва да съдържа
най-малко следната информация:
1. наименование, адрес, телефон, факс,
електронен адрес на възложителя и лице за
контакт;
2. обект на обществената поръчка, количес-
тво и стойност;
3. вид на процедурата—ограничена процеду-
ра или процедура на договаряне;
4. указание, че няма да се обнародва обявле-
ние по чл. 25, ал. 2;
5. адрес и срок за заявяване на интереса за
участие в процедурата;
6. дата на изпращане на обявлението.
Чл. 114. (1) Когато процедурата на догова-
ряне с обявление или ограничената процедура
е обявена чрез предварително обявление-пока-
на, възложителят изпраща покана за участие в
процедурата на всички кандидати, заявили ин-
терес, в срока по чл. 112, ал. 2, т. 3.
(2) Поканата за участие в процедурата се
изпраща едновременно до всички кандидати
не по-късно от 12 месеца след датата на обна-
родване на предварителното обявление-пока-
на. Поканата се изпраща най-малко 22 дни
преди крайния срок за подаване на заявление
за участие.
(3) Когато предварителното обявление-по-
кана не съдържа информацията по чл. 112, ал. 3,
възложителят предоставя тази информация на
кандидатите с поканата по ал. 1.
(4) Възложителят провежда предварителния
подбор по реда на глава шеста.
Чл. 115. Когато процедурата на договаряне
или ограничената процедура е обявена чрез
обявление за система за предварителен подбор,
възложителят извършва предварителен подбор
на кандидатите за участие съгласно изисквани-
ята на тази система.